Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: nyilvánosságot kapnak. Ugyancsak az országgyûlési képviselõk információszerzéshez való jogát biztosítja az országgyûlési képviselõk jogállásáról szóló 1990. évi LV. törvény
Paragraph Index: 336

6. A jelen határozat Indokolásának IV/3. pontja kitér az Országgyûlés elõtti politikai felelõsség különbözõ fajtáira. A IV/3.5. pont megállapítja, hogy a jelenleg hatályos alkotmányos rendszerben a legfõbb ügyész nem tartozik politikai felelõsséggel az Országgyûlésnek, mivel hiányzik a politikai felelõsség két alapvetõ eleme: a számonkérhetõség és szankcionálhatóság. A legfõbb ügyész visszahívására, leváltására nincs az Országgyûlésnek alkotmányos lehetõsége, hivatalvesztését pedig csak a köztársasági elnök kezdeményezésére, az Üsz.-ben konkrétan megjelölt esetekben mondhatja ki (amelyekbe nem tartozik bele a politikai bizalom megrendülése). A politikai felelõsség hiánya azonban természetesen nem eredményezheti azt, hogy a legfõbb ügyész az Országgyûlés felé fennálló kötelezettségeinek ne tegyen eleget, hiszen ekkor alkotmány- vagy törvénysértést követne el. A legfõbb ügyésznek a közjogi, alkotmányjogi felelõssége ugyanis fennáll az Országgyûlés irányában. Köteles egyrészt általános beszámolási kötelezettségének eleget tenni, másrészt mind az Országgyûlés, mind annak bizottságai elõtt megjelenni és az elhangzó kérdésekre — a jelen határozat Rendelkezõ részének 1. pontjában meghatározott tartalmi kereteken belül — választ adni. Mindezekbõl következõen az Alkotmánybíróság a legfõbb ügyész politikai felelõsségének kérdésében a Rendelkezõ rész 2. és 4. pontja szerint határozott. Az Alkotmánybíróság a határozat ben való közzétételét az Abtv. 51. § (2) bekezdése alapján rendelte el. Dr. Holló András s. k., az Alkotmánybíróság elnöke Dr. Bihari Mihály s. k., Dr. Czúcz Ottó s. k., elõadó alkotmánybíró alkotmánybíró Dr. Erdei Árpád s. k., Dr. Harmathy Attila s. k., alkotmánybíró alkotmánybíró Dr. Kiss László s. k., Dr. Kukorelli István s. k., alkotmánybíró alkotmánybíró Dr. Tersztyánszkyné Dr. Strausz János s. k., dr. Vasadi Éva s. k., alkotmánybíró alkotmánybíró Alkotmánybírósági ügyszám: 383/G/2003. 2004/17. szám A Miniszterelnök határozatai A Miniszterelnök 13/2004. (II. 17.) ME határozata kormányzati fõtisztviselõi kinevezésrõl

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes